google/wiki40b huggingface dataset:
Kazumi Takada

Japans herrelandslag

Kazumi Takada spilte 16 landskamper for Japans herrelandslag.
Bakkestjernepraktvikler

Utseende

En liten (vingespenn 9-13 millimeter), lyst brunspraglete vikler. Forvingen er mønstret i lysbrunt og hvitt, litt innenfor midten med et brunt tverrbånd, i den ytre delen med en brun flekk ved bakkanten og et par små, mørke flekker ved framkanten. Bakvingen er gråbrun, ytterkanten noe innbuktet bak spissen.

Levevis

Larvene lever på blomsterhodene av bakkestjerner (Erigeron spp.).

Utbredelse

I Norge er dette en utpreget innlandsart som er funnet i det indre østlandsområdet og Møre og Romsdal. Den finnes i spredte bestander og blir vurdert som Nær truet (NT) i den norske rødlisten fra 2010.
Solviklere

Utseende

Små til middelsstore, tettbygde viklere (de norske artene med vingespenn 8-18 millimeter). På farge er den gjerne grå eller brunlige med mer eller mindre utbredte, hvite eller gule tegninger. Bakvingene er mørke hos de fleste artene.

Levevis

Artene i denne slekten utnytter mange forskjellige miljøer men mange har larver som lever på frukter eller frø av busker og løvtrær. Noen arters larver lever i galler på eik som er produsert av gallvepser (Cynipoidea). De voksne viklerne flyr gjerne på våren og forsommeren.

Skadedyr

Noen få av artene er brysomme skadedyr ved dyrking av ulike slags frukter, men ikke i Norge.

Utbredelse

Slekten er bare kjent fra Palearktis og forekommer i Nord-Afrika, over hele Europa og i det nordlige Asia.
Tropene

Tropene er den del av jordkloden der klimaet i alminnelighet er tropisk. Det defineres som det området som ligger mellom vendekretsene med ekvator som midtlinje. Dette området omfatter alle deler av jorden der solen står i senit minst én gang hvert år.
Yi (folk)

Yi (egenbetegnelse: ꆈꌠ, i offisiell transkripsjon: Nuo su, IPA: [nɔsu]; kinesisk: 彝族, Yìzú), i Vesten også kjent under det foreldede og visstnok nedsettende navnet Lolo, er ett av de 56 offentlig anerkjente folkeslag i Folkerepublikken Kina. Det teller ca. åtte millioner personer i Kina og bor spredt rundt i de sør- og vestkinesiske provinsene Sichuan, Yunnan, Guizhou og Guangxi, for det meste i fjellområder.
Det er særlig mange Yi i de tre autonome prefekturene Liangshan, Chuxiong og Honghe, samt i de autonome fylkene Ebian og Mabian (begge i Sichuan), Weining (i Guizhou), Shilin, Luquan, Xundian, Eshan, Xinping, Yuanjiang, Ninglang, Ning'er, Jingdong, Jinggu, Zhenyuan, Jiangcheng, Yangbi, Nanjian und Weishan (alle i Yunnan).
Det bor dessuten mindre grupper av Yi (eller Lolo som de da for det meste kalles) i Vietnam (3.300), Laos (ca. 2 000), Thailand og sannsynligvis også i Myanmar.

Historie

Yifolket kan tilbakeføres til oldtidens Qiang, en folkegruppe som også gjelder som forfedrene til tibetanerne, naxifolket og vær tids qiangfolk. De stammet fra det sørøstlige Tibet og slo seg under det annet århundre f.Kr. ned i traktene rundt dagens Kunming og sørøst for Xichang. En del av dem havnet også i Thailand. Folkets etnogenese er svært komplisert og har en rekke forskjellige kilder.

Språk

De fleste av rundt 30 forskjellige språk som tales blant yifolket tilhører Yi-språkene, som er en gren av de loloburmanske språk innenfor de tibetoburmanske språk. To mindre yigrupper med hver noen få hundre medlemmer taler derimot kadaispråk.
På 1200-tallet utviklet de en egen piktografisk skrift. Den bestod opprinnelig av rundt 10 000 skrifttegn. I 1956 ble latinske bokstaver innført, skjønt fra 1974/1975 kom forsøksvis en forenklet stavelsesskrift. Denne moderne Liangshan-Yi-stavelsesskrift består av 1.164 tegn. Den fikk i 1980 offisiell status.
John Lie

Biografi

Han skrev både på norsk og dansk. En del av bøkenes hans ble publisert som fortsettelsesfortellinger i norskamerikanske blad og gjorde sitt til å styrke språkfølelsen for det norske språket blant utvandrerne.
John Lie skrev dikt og fortellinger som hadde mange lesere på sin tid. Han skrev enkle fortellende dikt på telemål med tema fra norsk natur og folkeliv i diktsamlingen «Aarolilja» og vellykkede fortellinger og dyrehistorier: «Paa fjell og fynne». 
Han utga også en rekke folkelivsskildringer på dansk i stilen til Bjørnstjerne Bjørnson, blant andre «Staale Storlid» og «En Gaardmandssøn fra Telemarken». 
John Lie var også medarbeider i bladet Fedraheimen som ble startet av Arne Garborg.
Qiemo

Qiemo eller Qarqan (kinesisk: 且末; pinyin: Qiěmò; uigursk : چەرچەن / Çerçen), er et fylke i den autonome region Xinjiang i Folkerepublikken Kina.
Hovedsetet, også Qiemo og kanskje bedre kjent som Cherchen, er en oaseby på 1200 moh ved elven Cherchen-Darya. Den var av stor betydning for den klassiske Silkeveien, en forgrening av denne gamle handelsveien som valgte å omgå ørkenen Taklamakan på sørsiden.
Folketallet var på 52 651 innbyggere i 1999.

Kulturminner

Zaghunluqgravene (扎滚鲁克古墓群, Zhagunluke gumuqun) ble i 2001 tilføyd på Folkerepublikken Kinas liste over kulturminner.

Samferdsel

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.
Cherokee-demningen

Cherokee-demningen er en demning med vannkraftverk beliggende i Jefferson County, delstaten Tennessee i USA. Den regulerer Holston River (øvre Tennessee River), og skaper den 80 km lange Cherokeesjøen (Cherokee Reservoir) på 116,5 km².
Kraftverket har en installert produksjonskapasitet på 135 MW, fordelt på fire turbiner. Demningen er 2 060 m lang og 53 m høy. Operatør er Tennessee Valley Authority. Utbyggingen skjedde fra 1940 til 1941.
Nordberg fort

MKB 5./503 Nordberg eller Nordberg fort er et tidligere kystartilleri-stridsanlegg i Sjøforsvaret, som lå på Lista i Farsund kommune. Fortet er et av få tyske kystfort som er bevart i sin opprinnelige form. Det er fredet og eies og forvaltes av Vest-Agder fylkeskommune. I 2009 ble et nytt museumsbygg åpnet på Nordberg fort, med kafé, butikk og forhistorisk utstilling.

Historie

Det er bygget i 1942 av tyske styrker og skulle inngå i den tyske atlanterhavsvollen. Fortet ble forlatt da tyskerne forlot Norge etter kapitulasjonen i 1945.
Det norske heimevernet tok over anlegget i 1950, og det var i bruk til 1995.

Oppgave

Beskytte den norske kyst mot britisk invasjon.
Ungdomsrett

Ungdomsrett er en utdanningsrettighet norske ungdommer har til for videregående opplæring basert på lov om grunnskolen og den vidaregåande opplæringa, opplæringslova, og der spesielt §3-1.
Loven fastslår ungdommens rettighet til ordinær videregående opplæring i tre år, eller mer for noen utdanninger som varer lenger. For elever som gjør omvalg og bytter utdanningsprogram, åpnes det for rettighet til ett ekstra år. Det er derimot kun mulighet for ett omvalg innenfor ungdomsretten.
Eleven kan også søke om inntil to alternative år, hvileår eller venteår, i løpet av opplæringen uten å miste ungdomsretten. Likevel skal retten til videregående opplæring som hovedregel brukes i løpet av en sammenhengende periode på fem år, eventuelt seks år ved læretid. Ungdomsretten bortfaller vanligvis ved fylte 24 år. Voksne har rett til gratis videregående opplæring fra det året de fyller 25 år hvis de ikke tidligere har fullført videregående opplæring.
Fylkesvei 4296

Fylkesvei 4296 går mellom Tengs i Eigersund og Røysland i Bjerkreim. Veien er 12,2 km lang.
Frem til 2019 hadde veien betegnelsen fylkesvei 51.
Kan du glemme gamle Norge

«Kan du glemme gamle Norge» er vel ved siden av «Farvel du moder Norge», vår mest kjente utvandrervise. Den kommer opprinnelig fra Amerika, der norske utvandrere brukte den som allsang på prærien. Trolig er teksten skrevet av Anton Sannes, men også F. A. Falkenberg er nevnt som tekstforfatter på enkelte skillingstrykk. Melodien er mye eldre enn teksten, og ble i 1910 bearbeidet av den danske komponisten Christian Danning (1867–1925). I 1899 kom Danning til Bergen, og begynte som leder for Musikkselskapet Harmonien etter anbefalinger av selveste Edvard Grieg. I Bergen ble han også kapellmester ved Den Nationale Scene. Deretter reiste han til Kristiania og jobbet som kapellmester ved Fahlstrøms teater fra 1907 til 1911, da han returnerte til Danmark. Han ble kapellmester ved Odense Teater, og senere ved den nydannede Orkesterforeningen. «Forleggeren eiendom for alle land er Haakon Zappfe, Kristiania», står det på et skillingstrykk av denne sangen, og der er Anton Sannes nevnt som tekstforfatter. «How can you forget old Norway, land of everlasting fame, can you ever find another with so glorious a name», er første verset på engelsk. I Amerika blir den fremført nærmest som en hymne, i Norge synges den oftest med melodien til «Husker du de høye fjelle».
Lee Jae-woong

Bakgrunn

Lee er født med cerebral parese. Han begynte med kjelkehockey i 2014, og debuterte på det sørkoreanske landslaget i 2015.

Idrettskarriere

Lee deltok på Sør-Korea lag som kom på tredjeplass i Turin Para Ice Hockey International Tournament 2015. I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. 
I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.
Johanna Bundsen

Klubb

Bundsen startet å spille håndball for den lokale klubben Kroppskultur, men meldte overgang til Sävehof i 2007. Med Sävehof vant hun det svenske mesterskapet åtte ganger, før hun i 2017 flyttet til Danmark og signerte for hovedstadsklubben København.

Landslag

Bundsen ble tatt ut i bruttotroppen til det svenske kvinnelandslaget foran Håndball-EM 2010, Håndball-VM 2011 og Håndball-EM 2012, men var ikke blant de 16 utvalgte i noen av mesterskapene. Sverige kvalifiserte seg ikke til Håndball-VM 2013, men året etter ble Bundsen tatt ut på landslaget til Håndball-EM 2014.
Mowi

Historikk

Selskapet er et resultat av en fusjon mellom Pan Fish, Fjord Seafood og Marine Harvest. I juni 2005 kjøpte Geveran Trading Ltd., et selskap som kontrolleres av John Fredriksen, majoriteten av aksjene i det norske oppdrettsselskapet Pan Fish. I løpet av høsten 2005 kjøpte Fredriksen også det nederlandske oppdrettsselskapet Marine Harvest. Samtidig startet han å kjøpe aksjer i norske Fjord Seafood. Før sommeren 2006 hadde Pan Fish kontroll over aksjene i Fjord Seafood, og fusjonen mellom de tre selskapene kunne starte. Det nye selskapet fortsatte å hete Pan Fish i et halvt år, før det 1. januar 2007 endret navn til Marine Harvest. Fredriksen er i dag hovedeier i selskapet. Fra 1. januar 2019 endret selskapet navn til Mowi

Virksomhet internasjonalt

Marine Harvest Norway eies hundre prosent av Marine Harvest ASA og er en del av Marine Harvest Group, som er verdens største produsent av atlantisk laks. Selskapet tilbyr et bredt spekter av sjømatprodukter og produserer en fjerdedel av verdens oppdrettslaks. 
Marine Harvest Group driver oppdrett og bearbeiding av atlantisk laks i Norge, Skottland, Canada, Irland, Færøyene og Chile, og bearbeider i tillegg laks og annen sjømat i USA, Nederland, Belgia, Frankrike, Polen, Japan og Kina.
MHG produserte om lag 344 000 tonn atlantisk laks i 2013, eller over tilsvarende omtrent en fjerdedel av den totale globale produksjonen av atlantisk laks. 
Konsernet har om lag 13 233 ansatte, driver virksomhet i 25 land og selger sjømat direkte til om lag 50 land. 
Marine Harvest er notert på Oslo Børs. Konserndirektør for Marine Harvest Group er i dag Alf-Helge Aarskog, mens styret ledes av Ole-Eirik Lerøy. 
Etter at tidligere konsernsjef, Atle Eide, trakk seg 1. september 2007, ble selskapet ledet midlertidig av Leif Frode Onarheim. 1. mars 2008 overtok Åse Aulie Michelet som toppsjef i Marine Harvest. Hun trådte overraskende tilbake 23. mars 2010, etter ønske fra styret.

Virksomhet i Norge

I 2013 produserte selskapet om lag 222 500 tonn laks (sløyd vekt), eller 3,2 millioner måltider hver dag. Dette tilsvarende om lag 24 % av samlet norsk produksjon. Virksomheten omsatte i 2011 for om lag 8 mrd kr.
Marine Harvest har i overkant av 1 500 årsverk i Norge og 207 konsesjoner fra Flekkefjord i sør til Kvænangen i nord. Selskapet driver avl på egen stamfisk og har hele produksjonskjeden fra rogn til ferdig filet.
I Norge driver Marine Harvest fire av verdens største sjømatfabrikker i Hjelmeland kommune i Rogaland, Herøy kommune i Møre og Romsdal, Hitra kommune i Sør-Trøndelag og Herøy kommune i Nordland. I perioden 2006-2011 ble det investert 510 millioner kroner i de norske fabrikkene. Selskapets totale investeringene i Norge var i 2,1 milliarder i perioden 2007-2011.
Utover de midlene som kanaliseres gjennom eksportavgiften til Fiskeri- og havbruksnæringens forskningsfond, satset konsernet 32 millioner på FoU i 2010 gjennom 30 prosjekter i Norge.
Som følge av langvarig uenighet, der Marine Harvest mente Fiskeri- og Havbruksnæringens Landsforening gjorde for lite i bekjempelsen av lakselus, meldte Marine Harvest seg ut av interesseorganisasjonen i 2015, og ble i stedet en del av NHO Industri.
Noble patria, tu hermosa bandera

Noble patria, tu hermosa bandera er Costa Ricas nasjonalsang. Den har vært i bruk siden 1852, og ble offisiell 10. juni 1949. Den har hatt ulike tekster; dagens tekst ble skrevet av José María Zeledón Brenes som et bidrag til en konkurranse utlyst av regjeringa i 1903. Musikken er komponert av Manuel María Gutiérrez Flores.

Tekst

Noble patria, tu hermosa bandera

expresión de tu vida nos da;

bajo el límpido azul de tu cielo

blanca y pura descansa la paz.
En la lucha tenaz,

de fecunda labor

que enrojece del hombre la faz,

conquistaron tus hijos

labriegos sencillos

eterno prestigio, estima y honor.
¡Salve, o tierra gentil!

¡Salve, o madre de amor!

Cuando alguno pretenda

tu gloria manchar,

verás a tu pueblo valiente y viril,

la tosca herramienta en arma trocar.
Salve oh Patria tú pródigo suelo,

dulce abrigo y sustento nos da;

bajo el límpido azul de tu cielo

¡vivan siempre el trabajo y la paz!
Narr

Narr var tidligere en utkledt klovn eller gjøgler ved et kongelig eller fyrstelig hoff. Opprinnelsen er usikker, men hoffnarrer omtales både i det antikke Hellas og i den muslimske verden. 
Moderne forestillinger om narrer stammer særlig fra kristne og folkelige  skikker og forestillinger i Europas middelalder. Narren representerte menneskenaturens dumhet, galskap og barnslige naivitet. Samtidig stod narren for en dobbelthet, idet skikkelsen også kunne være vis. Drakten ble ofte framstilt med todelt fargemønster, såkalt mi-parti, som var mote på 1300- og 1400-tallet, og tallet 11 var narrens magiske tall. Teologiske forestillinger om «den hellige dåren» og Jesu uskyld, både som spedbarn og seinere som sonoffer på korset, førte til folkelige festligheter med karnevalistiske seremonier og hyllester av den uskyldige idioten, som under Narrenes fest. Tilsvarende var det fram til 1500-tallet en årlig eselfest til minne om det uskyldige eselet fra bibelfortellingen om Flukten til Egypt. Narrelueenes lange «horn» er en etterlevning etter eselmasker og hodeplagg med eselører, symboler på dumhet og tåper. Narrenes skip er en middelaldersk allegori som forestiller et skip fullt av mennesker som driver som narrer uten styring, mål og mening. Feiringer og markeringer der narren er sentral, kan også forstås som et nødvendig frirom med utløp for villskap, lek og fantasi, og en anledning for indirekte kritikk av autoriteter, i en verden og hverdag som var strengt regelstyrt. 
Betegnelsen narr blir i dag ofte brukt som et skjellsord om en narraktig, det vil si innbilsk eller dum, person.
Paraxoes

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Filippinene).
Ciro Immobile

Klubbfotball

Han har tidligere spilt for klubbene Juventus, Siena, Grosseto, Pescara, Genoa og Torino FC. Sesongen 2011–12 var han i Pescara på lån fra storlaget Juventus, og ble simpelthen både toppscorer og årets spiller i Serie B. Han ble toppscorer i Serie A 2013–2014  med 22 mål for Torino.  Han har siden 2016 spilt for den italienske klubben SS Lazio i Roma og scoret 23 mål i første sesongen som var en bra sesong. Men den 6. januar 2018 scoret han fire mål da lazianerne vant 5–2 mot SPAL 2013 på bortebane hos hjemmelaget.

Landslaget

Han debuterte for det italienske landslaget den 5. mars 2014 i en treningskamp mot Spania, en kamp de tapte 1-0. Han var med i den italienske VM-troppen i fotball-VM 2014 i Brasil. Han ble tatt ut i Italias EM-tropp til EM i Frankrike 2016.  Per november 2017 har han nesten 30 landkamper og har scoret sju mål.
Kloroplast

Struktur

Kloroplastene har et dobbelt membransystem rundt et væskefylt rom, stroma. I stroma ligger det stabler av blæreformete sekker som kalles granum (fl. grana). En sekk (thylakoid) består av væske som er pakket inn i en membran. Denne membranen kalles thylakoidemembranen eller fotosyntesemembranen (se figur). Pigmentene i thylakoidemembranen absorberer lys og omdanner det til kjemisk bundet energi i molekylene ATP og NADPH. Det viktigste pigmentet er klorofyll. Det finnes flere ulike klorofyllmolekyler, og hvilken type som finnes i thylakoidemembranen er avhengig av organismegruppe. Grønne planter har karotenoider i tillegg til klorofyll i thylakoidemembranen, noe som gjør at plantene kan absorbere flere av bølgelengdene (fargene) i lysspekteret.
Atysa

Utseende

Middelsstore (6 - 9 millimeter), forholdsvis lange og smale (mer enn dobbelt så lange som brede), halvmatte, mørke bladbiller, dekkvingene gjerne brunrøde. Antennene er nesten så lange som kroppen, middels kraftige. Pronotum er avrundet firkantet, betydelig smalere enn de lange, jevnbrede dekkvingene. Beina er middels lange.

Levevis

Både larvene og de voksne (imago) er planteetere. I alle fall noen av artene lever på fikenslekten (Ficus).

Utbredelse

Slekten er utbredt i Asia og Australia (bare det nordligste Queensland). Flest arter er det på Ny-Guinea.
Giambattista Basile

Bakgrunn

Han ble født inn i en napolitansk middelklassefamilie, og hans karriere omfatter blant annet en stilling som hoffmann og soldat for forskjellige italienske fyrster, blant dem dogen i Venezia. Ifølge Benedetto Croce ble Basile født i 1575, mens andre kilder mener at Basile ble født i februar 1566.

Dikter

I Venezia begynte han å skrive poesi. Han gav ut flere betydningsfulle utgaver av diktere fra senrenessansen og skrev egen poesi i Giambattista Marinis stil. 
Hans første overleverte litterære produksjon er et forord fra året 1604 til Vaiasseide, skrevet av hans venn den napolitanske forfatteren Giulio Cesare Cortese. Det neste året ble hans dikt Smorza crudel amore tonesatt, i 1608 publiserte han sitt dikt Il Pianto della Vergine (Jomfruens klage).
Så vendte han tilbake til Napoli for å fungere som hoffmann for Don Marino II Caracciolo, prins av Avellino (en by og kommune i Italia) til hvem han dediserte sitt verk L'Aretusa (1618). Ved sin død hadde han nådd rang av greve - Conte di Torrone.
I 1611 grunnla han sammen med napolitanske literati Accademia degli Oziosi (Dagdrivernes akademi) ved prinsens hoff, og tilegnet han teaterstykket Le avventurose disavventuree. Blant dette litterære akademis medlemmer var flere kjente napolitanere og spaniere, blant andre Francisco de Quevedo.
Basile er særlig husket for å skrive en samling av napolitanske eventyr med tittelen Lo cunto de li cunti overo lo trattenemiento de peccerille (napolitansk for «Eventyrenes eventyr, eller underholdning for de aller minste»), utgitt posthumt i to bind av hans søster Adriana, en klent og innflytelsesrik sangerinne, i Napoli i 1634 og 1636 under pseudonymet Gian Alesio Abbatutis. Verket kalles også Il pentamerone.
Han innsamlet og redigere fortellingene som antas å ha vært muntlig videregitt fra omkring Kreta og Venezia, hvorav flere ble også senere redigert av Charles Perrault og Brødrene Grimm. Sistnevnte gjorde omfattende bruk av Basiles samling. Eksempler på dette er versjoner av Askepott, Rapunzel, Den bestøvlede katt, Tornerose og Hans og Grete. Handlingen i eventyrene er for det meste lagt til skogene og borgene i Basilicata, i særdeleshet til byen Acerenza.
Selv om andre samlinger av historier også har medtatt historier som ville kalles eventyr, er Basiles samling den første samling som utelukkende består av eventyr.
Yoshiyuki Shinoda

Karriere

Yoshiyuki Shinoda startet sin profesjonelle karriere i Kofu SC i 1990. Han har også spilt for Avispa Fukuoka.
Slovakia under VM i friidrett 2017

Resultater

Resultatene var som følger:
(q – kvalifisert, NM – ikke noe gyldig resultat, SB – årsbeste)
Parapetiia

Utseende

En liten (9-11 millimeter), lyst gulbrun oldenborre. Antennene er ti-leddete med en seks-leddet vifte.

Utbredelse

Arten er kjent fra Bolivia.
Estlands Røde Kors' orden

Estlands Røde Kors' orden (estisk: Eesti Punase Risti teenetemärk) er en estisk orden. Den ble innstiftet i 1920 av Estlands Røde Kors som en privat utmerkelse, men ble offisielt anerkjent av estiske myndigheter 6. august 1920. Den ble reformert i 1926 og ble da en fortjenstorden til belønning av humanitær innsats samt for redningsdåd. Estlands Røde Kors' orden rangerer som nummer den sjette og siste av Estlands ordener. Ordenen ble ikke tildelt i årene Estland var innlemmet i Sovjetunionen. Den ble gjenopptatt i 1995, etter at Estland på ny hadde vunnet sin selvstendighet. Ordenen ble sist revidert ved lov i 2007. Presidenten er stormester for Estlands Røde Kors' orden.

Insignier

Ordenstegnet for Estlands Røde Kors' orden består av et rødt kors med hvite kanter av emalje på gull. Mellom korsarmene er det plassert gullstråler. Midtmedaljongen her en gull E på rød bunn med en bord i fargene hvitt, svart og blått. Baksiden bærer årstallet «1919» og innskriften «INTER ARMA CARITAS». Korset er opphengt i båndet i et ledd bestående av et fyrtårn som sender ut stråler. Ordenstegnene for de forskjellige klassene er identiske, men bæres i ulikt utformet bånd. Ordensstjernen er i sølv og har åtte tagger. En variant av ordenstegnet, med Estlands riksvåpen i midten, er plassert på ordensstjernen. Ordensbåndet er blått med blå og hvite striper. Dette er fargene i Estlands flagg.

Tildeling

Tildeling av ordenen skjer ved presidenten. I perioden 1995 til 2008 er Estlands Røde Kors' orden tildelt 615 personer, medaljen ikke medregnet. Av dette var 19 tildelinger i ordenens 1. klasse. Overrekkelser av ordenen skjer vanligvis på Estlands uavhengighetsdag 24. februar, men kan i særlige tilfeller også finnes sted på andre datoer.
New Covert gasskraftverk

New Covert gasskraftverk er et varmekraftverk i Van Buren County i Michigan, USA. Anlegget har en installert produksjonskapasitet på 1.233 MW, fordelt på 6 turbiner. Operatør er energiselskapet New Covert Generating Company LLC. 
Kraftverket stod ferdig utbygd i 2003. Brenselkilden er naturgass.